ข้อบังคับมหาวิทยาลัยราชภัฏสงขลาข้อบังคับมหาวิทยาลัยราชภัฏสงขลาว่าด้วยการแต่งกายของนักศึกษาพ.ศ. ๒๕๕๓[๑] โดยที่เป็นการสมควรกำหนดให้นักศึกษามหาวิทยาลัยราชภัฏสงขลามีการแต่งกายที่เป็นระเบียบเรียบร้อยเหมาะสมกับสภาพและมีความเป็นเอกลักษณ์อาศัยอำนาจตามความในมาตรา๑๘ (๒) และมาตรา ๖๒ แห่งพระราชบัญญัติมหาวิทยาลัยราชภัฏ พ.ศ. ๒๕๔๗สภามหาวิทยาลัยราชภัฏสงขลา ในคราวประชุมครั้งที่ ๔/๒๕๕๓ วันที่ ๕ มิถุนายน ๒๕๕๓ มีมติเห็นชอบวางข้อบังคับไว้ดังนี้ข้อ๑ ข้อบังคับนี้เรียกว่า ข้อบังคับมหาวิทยาลัยราชภัฏสงขลาว่าด้วยการแต่งกายของนักศึกษา พ.ศ. ๒๕๕๓ข้อ๒ ข้อบังคับนี้ให้ใช้บังคับตั้งแต่วันถัดจากวันประกาศเป็นต้นไปข้อ๓ ให้ยกเลิกระเบียบมหาวิทยาลัยราชภัฏสงขลาว่าด้วยการแต่งกายของนักศึกษา พ.ศ. ๒๕๔๙ข้อ๔ ในข้อบังคับนี้มหาวิทยาลัย หมายความว่า มหาวิทยาลัยราชภัฏสงขลาสภามหาวิทยาลัย หมายความว่า สภามหาวิทยาลัยราชภัฏสงขลาอธิการบดี หมายความว่าอธิการบดีมหาวิทยาลัยราชภัฏสงขลานักศึกษา หมายความว่านักศึกษามหาวิทยาลัยราชภัฏสงขลาที่ศึกษาเต็มเวลาในวันทำการปกติข้อ๕ การแต่งกายชุดเรียนปกติของนักศึกษาชาย ให้เป็นไปดังนี้(๑)เสื้อ แบบเชิ้ตทรงสุภาพ สีขาว ไม่มีลวดลาย แขนสั้นหรือแขนยาว ผ่าหน้าตลอด มีกระดุม๕ เม็ด มีกระเป๋าติดหน้าอกซ้าย ๑ ใบ สวมทับชายเสื้อไว้ในกางเกงให้เห็นเข็มขัด ไม่พับแขนเสื้อ(๒)กางเกง ใช้กางเกงทรงสุภาพ สีกรมท่า หรือสีดำ ใช้ผ้าธรรมดา ไม่ใช้ผ้ายีนส์มีห่วงสำหรับร้อยเข็มขัด มีกระเป๋าข้าง ขาไม่บานหรือแคบเกินไป(๓)เข็มขัด ใช้เข็มขัดหนังสีดำ หัวเข็มขัดตามแบบของมหาวิทยาลัยราชภัฏสงขลา(๔)รองเท้าและถุงเท้า ใช้รองเท้าหนังหุ้มส้นสีดำ แบบเรียบทรงสุภาพ ไม่มีลวดลายไม่เปิดปลายเท้า ถุงเท้าสีสุภาพ (สีดำ สีเทา สีกรมท่า) ไม่มีลวดลาย(๕)เนคไท นักศึกษาชั้นปีที่ ๑ ผูกเนคไทสีแดง และติดเข็มกลัดเนคไทตามแบบของมหาวิทยาลัยราชภัฏสงขลา (สำหรับนักศึกษาชั้นปีที่ ๒ - ๕จะผูกเนคไทหรือไม่ก็ได้)(๖)ทรงผม แบบสุภาพ ห้ามไว้หนวดเคราข้อ๖ การแต่งกายชุดเรียนปกติของนักศึกษาหญิง ชั้นปีที่ ๑ ให้เป็นไปดังนี้(๑)เสื้อ แบบเชิ้ตทรงสุภาพ สีขาว ไม่มีลวดลายแขนสั้น ผ่าหน้าตลอดตัวเสื้อไม่มีกระเป๋าเจาะรังดุม ๕ เม็ด ติดกระดุมตามแบบของมหาวิทยาลัยราชภัฏสงขลาไม่ติดกระดุมคอ สอดชายเสื้อไว้ในกระโปรงให้เห็นเข็มขัดติดเข็มกลัดเครื่องหมายมหาวิทยาลัยราชภัฏสงขลาที่หน้าอกด้านซ้าย(๒)กระโปรง ใช้กระโปรงสีกรมท่า ทรงเอ (A) ยาวคลุมเข่า มีขอบเอวไม่รัดรูปจนเกินไป(๓)เข็มขัด ใช้เข็มขัดหนังสีดำ หัวเข็มขัดตามแบบของมหาวิทยาลัยราชภัฏสงขลา(๔)รองเท้า และถุงเท้า ใช้รองเท้าผ้าใบและถุงเท้าสีขาว ไม่มีลวดลายข้อ๗ การแต่งกายชุดเรียนปกติของนักศึกษาหญิงชั้นปีที่ ๒ - ๕ ให้เป็นไปดังนี้(๑)นักศึกษาหญิง แต่งกายเช่นเดียวกับข้อ ๖ แต่ใช้กระโปรงทรงเอ (A)หรือกระโปรงจีบรอบมีขอบเอว ยาวคลุมเข่า สีกรมท่า หรือสีดำ(๒)รองเท้า ใช้รองเท้าคัตชูหนังสีดำ แบบเรียบ ทรงสุภาพ ไม่มีลวดลายข้อ๘ ชุดพิธีการ(๑)นักศึกษาชาย แต่งกายเช่นเดียวกับข้อ ๕ แต่ใช้เสื้อเชิ้ตแขนยาว(๒)นักศึกษาหญิง ชั้นปีที่ ๑ แต่งกายเช่นเดียวกันข้อ ๖ แต่ให้ติดกระดุมคอเสื้อ(๓)นักศึกษาหญิง ชั้นปีที่ ๒ - ๕ แต่งกายเช่นเดียวกันข้อ ๗ แต่ใช้กระโปรงทรงเอ (A) สีดำ และให้ติดกระดุมคอเสื้อข้อ๙ นักศึกษาหญิงมุสลิมที่ประสงค์จะแต่งกายตามหลักคำสอนศาสนาอิสลามกำหนดแบบดังนี้ก.ชั้นปีที่ ๑(๑)เสื้อ ใช้เสื้อสีขาว คอกลม เป็นเสื้อเข้ารูปแต่ไม่รัดรูปด้านหน้าค่อนไปทางซ้ายผ่าตลอดเจาะรังดุม ๗ เม็ด ติดกระดุมตามแบบของมหาวิทยาลัยตัวเสื้อไม่มีกระเป๋า ชายเสื้อต่อขอบ กว้าง ๔ เซนติเมตร ความยาวเสื้อปิดสะโพกปลายแขนเสื้อยาวถึงข้อมือต่อขอบเชิ้ตกว้าง ๓ เซนติเมตร ติดกระดุมแขน ๑ เม็ด(๒)กระโปรง ใช้กระโปรงสีกรมท่า ทรงหางปลา ทวิสต์ข้างครึ่งตัวไม่ผ่า มีขอบเอวความยาวปิดข้อเท้า(๓)ผ้าคลุมผม ใช้ผ้าขาว ทรงสี่เหลี่ยมจัตุรัส พับทบสามเหลี่ยม เย็บริมธรรมดา ไม่มีลวดลายปลายผ้าคลุมยาวเหนือระดับเอว พันปลายผ้าจากซ้ายไปขวาพร้อมติดเข็มเครื่องหมายมหาวิทยาลัยที่บริเวณบ่า(๔)รองเท้า ใช้รองเท้าผ้าใบสีขาวไม่มีลวดลาย ถุงเท้าสีขาวข.ชั้นปีที่ ๒ - ๕(๑)เสื้อ ใช้เสื้อสีขาว คอกลม เป็นเสื้อเข้ารูปแต่ไม่รัดรูป ด้านหน้าค่อนไปทางซ้ายผ่าตลอดเจาะรังดุม ๗ เม็ด ติดกระดุมตามแบบของมหาวิทยาลัย ตัวเสื้อไม่มีกระเป๋าชายเสื้อต่อขอบ กว้าง ๔ เซนติเมตร ความยาวเสื้อปิดสะโพกปลายแขนเสื้อยาวถึงข้อมือต่อขอบเชิ้ตกว้าง ๓ เซนติเมตร ติดกระดุมแขน ๑ เม็ด(๒)กระโปรง ใช้กระโปรงสีกรมท่า หรือสีดำ ทรงหางปลา ทวิสต์ข้างครึ่งตัวไม่ผ่า มีขอบเอวความยาวปิดข้อเท้า(๓)ผ้าคลุมผม ใช้ผ้าขาว ทรงสี่เหลี่ยมจัตุรัส พับทบสามเหลี่ยม เย็บริมธรรมดาไม่มีลวดลาย ปลายผ้าคลุมยาวเหนือระดับเอว พันปลายผ้าจากซ้ายไปขวาพร้อมติดเข็มเครื่องหมายมหาวิทยาลัยที่บริเวณบ่า(๔)รองเท้า ใช้รองเท้าคัตชูหนังสีดำข้อ๑๐ ชุดกิจกรรมและชุดปฏิบัติการออกกำลังกายสำหรับนักศึกษาชายหญิง ทุกชั้นปี(๑)เสื้อ ใช้เสื้อยืดคอปก แขนสั้นสีขาว ไม่มีลวดลาย มีกระเป๋าติดหน้าอกด้านซ้าย ๑ ใบ มีตรามหาวิทยาลัยราชภัฏสงขลาปักบนกระเป๋าเสื้อ(๒)กางเกง ใช้กางเกงขายาวผ้ายืด สีกรมท่า หรือสีน้ำเงินเข้ม ไม่มีแถบ ไม่มีลวดลาย(๓)รองเท้า ใช้รองเท้าผ้าใบหุ้มส้นสีขาว ไม่เปิดปลายเท้า(๔)ถุงเท้า ใช้ถุงเท้าสีขาวข้อ๑๑ ชุดเรียนภาคปฏิบัติการและการฝึกภาคสนามนักศึกษาที่มีความจำเป็นต้องใช้ชุดเรียนภาคปฏิบัติการและการฝึกภาคสนามให้เป็นไปตามที่คณะกำหนด โดยได้รับอนุญาตจากมหาวิทยาลัยเป็นกรณีไปข้อ๑๒ ให้มหาวิทยาลัยจัดทำเครื่องแบบเครื่องหมาย เครื่องแต่งกายของนักศึกษาไว้เป็นตัวอย่างข้อ๑๓ ให้อธิการบดีเป็นผู้รักษาการตามข้อบังคับนี้และมีอำนาจในการออกระเบียบ ประกาศ คำสั่งหรือแนวปฏิบัติเพื่อประโยชน์ในการปฏิบัติตามข้อบังคับนี้ในกรณีที่มีปัญหาเกี่ยวกับการปฏิบัติตามข้อบังคับนี้ให้อธิการบดีมีอำนาจตีความและวินิจฉัยชี้ขาดประกาศ ณ วันที่ ๕มิถุนายน พ.ศ. ๒๕๕๓ศาสตราจารย์กิตติคุณวิษณุ เครืองามนายกสภามหาวิทยาลัยราชภัฏสงขลาปริญสินีย์/ผู้จัดทำ๒๘ เมษายน ๒๕๕๔คุณากร/ผู้ตรวจ[๑] ราชกิจจานุเบกษาเล่ม ๑๒๗/ตอนพิเศษ ๙๘ ง/หน้า ๙๙/๑๘ สิงหาคม ๒๕๕๓